**METELKOVA POČITNIŠKA**

**BRALNA ZNAČKA 2020/2021**

**Počitniškemu branju ste se metelkarji posvetili od junija do septembra. Le 23 vas prejme Metelkovo bralno priznanje, in sicer na razredni stopnji 5, na predmetni stopnji pa 18** učencev.

Vam, knjigoljubom, so blizu dela domačih in tujih piscev. Nekateri ste bili iskreni in ste zapisali, da ste vztrajali, čeprav je bila knjiga na trenutke tudi dolgočasna. Pohvalno. Nekateri ste zelo tehtno in z lepimi besedami strnili svoje vtise o prebranem. Zanima vas ljubezenska, prijateljska, pustolovska, dekliška tematika.

Na razredni stopnji ste nekateri prebrali več, kot smo v povabilu zapisali, kar je spodbudno in pomeni, da ste brali za svojo dušo, da ste pravi bralci, ki se zavedate pomena branja za vas osebno. Še vedno je priljubljena zbirka Pet prijateljev in tudi Dnevniki nabritega mulca pa Čarovnica Lili.

Berite še naprej, saj brez branja v vsakdanjem življenju ne gre, vzemite v svoje naročje knjigo ali e-bralnik, kar vam je ljubše in dostopnejše. Branje vam naj bo v užitek in ne prisila.

**Pravo branje le dalje in dalje gre**

**čez črke in pike, čez vrte in hribe**

 **v Koromandijo ali še dlje. (T. Pavček)**

»Pravo branje je branje za dušo in sebe. Naj knjiga se z roko v roki s tabo poda čez ulice življenja in trenutke trpljenja. Naj bo prijetna sopotnica in dobra svetovalka,«je zapisala sedmošolka Ema Kapler.

Pripravila Marinka Cerinšek, šolska knjižničarka.